
Na temelju članka 26. Zakona o predškolskom odgoju i obrazovanju ("Narodne novine" broj: 10/97, 107/07 i 94/13) i članka 16. Pravilnika o radu ("Službeni glasnik Općine Molve" broj 1/15 sa svim izmjenama i dopunama) Upravno vijeće Dječjeg vrtića "Pčelica" Molve, raspisuje
N A T J E Č A J
za popunu radnog mjesta  u Dječjem vrtiću "Pčelica" Molve 

 1.  Stručni suradnik/ica – pedagog/inja 1  izvršitelj/ica,  na neodređeno, nepuno radno vrijeme od 16 sati tjedno.
 2. UVJETI: 
- završen diplomski sveučilišni studij ili diplomski specijalistički studij pedagogije

- položen stručni ispit

- zdravstvena sposobnost potrebna za obavljanje poslova

-da nije pravomoćno osuđivana za kaznena djela iz članka 25. Zakona o predškolskom
    odgoju i obrazovanju

3. Uz pisanu prijavu na natječaj kandidati trebaju priložiti:
-  kratak životopis sa opisom dosadašnjih radnih mjesta 
- diplomu kao dokaz o stručnoj spremi

- potvrdu o položenom državnom stručnom ispitu

- uvjerenje nadležnog suda da se protiv podnositelja  prijave ne vodi kazneni postupak 
  ne starije od 6 mjeseci (uvjerenje o nekažnjavanju)

- kopiju osobne iskaznice i domovnice

- izjavu kandidata da ne postoje zapreke iz članka 25. Zakona o predškolskom odgoju i 
  obrazovanju ("Narodne novine" 10/97, 107/07 i 94/13),(izjava mora obuhvatiti sve
  slučajeve iz navedenog članka, a obrazac izjave može se preuzeti na internetskim 

  stranicama)
            - elektronički zapis o radno pravnom statusu (ispis iz evidencije Hrvatskog zavoda za
               mirovinsko osiguranje).

Kandidati koji će se u prijavi pozivati na pravo prednosti pri zapošljavanju prema posebnim propisima, dužni su u prijavi za natječaj pozvati se na to pravo i priložiti dokaz o ostvarivanju prednosti prema posebnom zakonu te imaju prednost u odnosu na ostale kandidate pod jednakim uvjetima.  

Svi traženi dokumenti prilažu se u izvorniku ili preslici koja ne treba biti ovjerena, a prije izbora kandidat će predočiti izvornik.

Prije sklapanja ugovora o radu izabrani kandidat dužan je priložiti uvjerenje o utvrđenoj zdravstvenoj sposobnosti za obavljanje poslova stručnog suradnika/ice – pedagoga/inje.

4. Na natječaj se mogu prijaviti kandidati oba spola (čl. 13. st. 2 Zakona o ravnopravnosti spolova) ("Narodne novine", broj 82/08 i 69/17.). 
5. Prijavom na natječaj kandidati su suglasni da Dječji vrtić "Pčelica" Molve kao voditelj zbirke osobnih podataka može prikupljati, obrađivati i koristiti osobne podatke u svrhu provedbe postupka natječaja u skladu sa zakonskim propisima.
6. Prijave na natječaj s potrebnom dokumentacijom o ispunjavanju uvjeta natječaja  podnose se u roku od 8 dana od dana objave natječaja na  Hrvatskom zavodu za zapošljavanje i internetskoj stranici Dječjeg vrtića na adresu: Dječji vrtić "Pčelica" Molve, Trg kralja Tomislava 10/a, 48327 Molve, s naznakom: "Natječaj za pedagoga/inju".
Urednom prijavom smatra se prijava koja sadrži sve podatke i priloge navedene u javnom natječaju. Nepotpune i nepravodobno dostavljene prijave neće se razmatrati.

Dječji vrtić "Pčelica" Molve zadržava pravo, bez obrazloženja, ne prihvatiti ni jednu prijavu, odnosno poništiti natječaj.

O rezultatima izbora kandidati će biti obaviješteni u roku od 8 dana od dana izbora. 

UPRAVNO VIJEĆE DJEČJEG VRTIĆA "PČELICA" MOLVE
KLASA: 080-01/19-01/5
URBROJ: 2137-70-19-2                                                                                       PREDSJEDNIK:
Molve, 17.lipnja 2019.                                                                                             Siniša Frančić

Natječaj je objavljen na internetskim stranicama i oglasnim pločama Zavoda za zapošljavanje i Vrtića od 27. lipnja 2019.i traje do 05. srpnja 2019.godine.

                                                                                                                               RAVNATELJICA
                                                                                                                                 Sanja Škurdija
